ભારતીય ટીમનો સૌથી સફળ સુકાની આજે પોતાના પ્રદર્શનનાં કારણે ટીમમાં ફીટ બેસતો નથી. તેના ફોર્મમાં ન હોવાથી ભારતીય ટીમની ચિંતાઓમાં વધારો થઇ રહ્યો છે. છેલ્લા 20 ODIની વાત કરવામાં આવે તો ધોનીનાં નામ પર એક પણ અર્ધશતક નથી. તેણે છેલ્લો અર્ઝશતક ગયા વર્ષે ડિસેમ્બર 2017માં લગાવ્યો હતો. બીજી તરફ જો આઇપીએલની વાત કરીએ તો તેમાં ધોનીનું પ્રદર્શન ઘણું સારુ રહ્યુ હતુ પરંતુ ત્યાર બાદથી જ તે સતત ફેલ થઇ રહ્યો છે, ત્યારે હવે સીલેક્ટર્સ પણ તેને ટીમમાં રાખવાનાં પક્ષમાં દેખાઇ રહ્યા નથી તેવા સુત્રો દ્વારા સમાચાર મળી રહ્યા છે. સુત્રોનાં જણાવ્યા મુજબ જો ધોનીનાં પ્રદર્શનમાં કોઇ ફેરફાર નહી દેખાય તો સીલેક્ટર્સ તેની ટીમમાંથી હકાલપટ્ટી પણ કરી શકે છે.